Wikiloc - 230. Senderisme en tren: volta a Llinars del Vallès per La Torrassa i el Castell Vell
Senderisme en tren
Senderisme en tren on Wikiloc
230. Senderisme en tren: volta a Llinars del Vallès per La Torrassa i el Castell Vell on Wikiloc

230. Senderisme en tren: volta a Llinars del Vallès per La Torrassa i el Castell Vell
LA TRAVESSA Intreressant recorregut circular que des de l'estació de Llinars ens portarà a conèixer una part dels al·licients de la serra del Corredor, muntanya a cavall del Vallès Oriental i el Maresme i inclosa dins del Parc del Montnegre i el Corredor, un espai protegit de de 15.000 ha. La part que visitem no és la central i més coneguda del Santuari del Corredor, sinó la part vallesana de la serralada, la situada prop de Llinars del Vallès. Tot i això, la ruta visita força elements d'interès naturals i patrimonials, entre els que sens dubte destaca La Torrassa, una torre de guaita restaurada el 2003 i que conserva una base d'origen romà. Un altre dels punt d'interès és el Castell Vell, ruïnes d'un castell esmentat per primer cop el s. XI. Actualment en queda ben poca cosa del que va ser, pèro la restauració va crear un mirador que ha esdevingut un excel·lent put d'observació de la comarca. L'entorn acull una casa de colònies. Un dels punts a posar en valor de la zona són els boscos. Pinedes i alzinars ens acompanyaran durant tota la caminada. Per gaudir una mica més dels boscatges i dels escassos corriols que es conserven en aquesta zona del parc, plena de pistes, el camí entre La Torrassa i l'ermita de Sant Sebastà la fem seguint el Camí de Sant Sebastià, un ombrívol i estret sender que travessa el vessant sud del turó La Torrassa. Potser fem 800 metres més per aquí que no pas anant directe de La Torrassa fins a l'ermita, però creiem que val la pena aprofitar de seguir un corriol, un patrimoni cada vegada més en perill d'extinció. Sinó, sempre podeu seguir el GR-92 (i els nostres waypoints) que hi fan drecera. Finalment fer esment de la visita al Poblat ibèric del Turó del Vent (s. V aC). Les obres de la carretera van malmetre i partir en dos el jaciment que orginalment ocupava tota la zona. Actualment el vessant sud és el que hem trobat més excavat i el que conté més estructures visibles. Al poblat nord només hem localitzat divereses estructures mig engolides perl a vegetació. ELS SENDERS El GR-92 travessa tota la serra del Corredor des de Vallgorguina fins a Can Bordoi. Resseguirem aquest sender de gran recorregut durant bona part de l'estona en què el camí ressegueix la carena de la serra. La baixada a Llinars es fa per un camí senyalitzat amb pintura groga (dues ratlles) que connecta el riu Mogent amb el GR-92. Per contra, a la pujada, hi ha certes marques de pintura vermelles, però són escadusseres. DIFICULTAT Ruta de dificultat mitjana. L'ascens a la Torrassa es fa per un sender força dret a estones. Tot i que hi ha pals indicadors a gairebé totes les cruïlles, cal estar atents al gps a fi de no passar-se cap element d'interès i de cap de les constants cruïlles que hi ha durant el recorregut. ELS TRENS INICI/FINAL: estació de Llinars. L'estació es troba al sud de la vila. L'inici el fem directament per la sortida que dona al pàrquing. No cal anar a l'edifici de viatgers, així que no trobarem cap equipament (botigues, bars...). Si volem comprar quelcom abans, millor portar-ho de casa. Podeu consultar aquí els horaris dels diferents transports: - RODALIES DE CATALUNYA